ที่ นม ๙๐๒๐๑/ว 577 ที่ทำการองค์การบริหารส่วนตำบลท่าจะหลุง

 อำเภอโชคชัย จังหวัดนครราชสีมา ๓๐๑๙๐

##  29 พฤษภาคม ๒๕๕8

## เรื่อง ขอความอนุเคราะห์ประชาสัมพันธ์การรับเบี้ยยังชีพฯ ประจำเดือนมิถุนายน ๒๕๕8

# เรียน สมาชิกสภาองค์การบริหารส่วนตำบลท่าจะหลุง หมู่ที่........

สิ่งที่ส่งมาด้วย กำหนดการจ่ายเบี้ยสงเคราะห์ยังชีพฯ จำนวน 1 ฉบับ

 ด้วยองค์การบริหารส่วนตำบลท่าจะหลุง จะดำเนินการมอบเบี้ยสงเคราะห์ยังชีพให้แก่ผู้สูงอายุ คนพิการ และผู้ป่วยโรคเอดส์ ที่รับเบี้ยยังชีพจากองค์การบริหารส่วนตำบลท่าจะหลุง ประจำเดือนมิถุนายน พ.ศ. ๒๕๕8

 องค์การบริหารส่วนตำบลท่าจะหลุง จึงขอความอนุเคราะห์จากท่านช่วยประชาสัมพันธ์ผ่าน หอกระจายข่าวภายในหมู่บ้านของท่านแจ้งให้ผู้ที่ได้รับเบี้ยสงเคราะห์ยังชีพฯ เดินทางมารับเบี้ยยังชีพ **ในวันอังคารที่ 2 มิถุนายน ๒๕๕8** ณ ศาลาประชาคมของแต่ละหมู่บ้าน สำหรับบ้านสำโรง หมู่ที่ ๕ เดินทางมารับเบี้ยยังชีพฯ ณ ที่ทำการองค์การบริหารส่วนตำบลท่าจะหลุง (ให้ผู้รับเบี้ยยังชีพฯ ทุกคนนำบัตรประจำตัวประชาชน หรือบัตรประจำตัวคนพิการตัวจริงมาแสดงด้วยทุกครั้ง) กรณีที่ไม่สามารถมารับเบี้ยยังชีพฯ ตามกำหนดเวลาได้ให้ทำหนังสือมอบอำนาจเพื่อให้ญาติมารับแทน หรือมารับเบี้ยยังชีพฯ ณ ที่ทำการองค์การบริหาร ส่วนตำบลท่าจะหลุง ได้ภายในวันที่ 10 ของทุกเดือน กรณีบัตรประจำตัวประชาชนผู้สูงอายุ หรือบัตรประจำตัว คนพิการหมดอายุให้ต่อบัตรประจำตัวใหม่แล้วนำสำเนาบัตรมาให้เจ้าหน้าที่ประสานงานในแต่ละหมู่ และขอความอนุเคราะห์จากกำนันตำบลท่าจะหลุง, ผู้ใหญ่บ้าน , สมาชิกสภาองค์การบริหารส่วนตำบลทุกหมู่บ้าน ช่วยอำนวยความสะดวกให้กับผู้มารับเบี้ยยังชีพฯ พร้อมทั้งประสานกับเจ้าหน้าที่ที่ได้รับมอบหมายจ่ายเบี้ยยังชีพฯ ในแต่ละหมู่บ้าน รายละเอียดปรากฏตามเอกสารที่แนบมาพร้อมนี้

 จึงเรียนมาเพื่อโปรดทราบและพิจารณาดำเนินการต่อไป

###  ขอแสดงความนับถือ

 

 (นายมานิตย์ นิจกระโทก)

 นายกองค์การบริหารส่วนตำบลท่าจะหลุง

สำนักงานปลัด

โทร/โทรสาร. ๐-๔๔๗๕-๖๑๗๑

-2-

**กำหนดการจ่ายเบี้ยสงเคราะห์ยังชีพผู้สูงอายุ และคนพิการ**

**ประจำเดือน มิถุนายน 2558**

|  |  |  |  |
| --- | --- | --- | --- |
| วันที่ | เวลา | สถานที่ | เป้าหมาย |
| วันอังคารที่ 2 มิถุนายน  ๒๕๕8 | 13.00 – 14.00 น. | อบต.ท่าจะหลุง | ผู้สูงอายุ และผู้พิการหมู่ที่ ๕  |
|  | 13.00 – 14.00 น. | ศาลาประชาคมหมู่ที่ 8 และหมู่ที่ 2 | ผู้สูงอายุ และผู้พิการหมู่ที่ 8 และหมู่ที่ 2 |
|  | 14.00 – 14.๓0 น. | ศาลาประชาคมหมู่ที่ 10 และหมู่ที่ 4 | ผู้สูงอายุ และผู้พิการหมู่ที่ 10 และหมู่ที่ 4 |
|  | 14.๓0 – 15.๒0 น. | ศาลาประชาคมหมู่ที่ 9 และหมู่ที่ 6 | ผู้สูงอายุ และผู้พิการหมู่ที่ 9 และหมู่ที่ 6 |
|  | 15.๒0 – 16.๐0 น. | ศาลาประชาคมหมู่ที่ 3 ,หมู่ที่ 1 และหมู่ที่ 7 | ผู้สูงอายุ และผู้พิการหมู่ที่ 3 ,หมู่ที่ 1 และหมู่ที่ 7 |

**หมายเหตุ** กำหนดการอาจเปลี่ยนแปลงได้ตามความเหมาะสม